laion/Wikipedia-Exotic huggingface dataset:
Klaus Sulzenbacher

Klaus Sulzenbacher (sündinud 3. veebruaril 1965 Kitzbühelis) on endine Austria kahevõitleja. Sulzenbacher võistles aastatel 1983–1992 ning võitis neli olümpiamedalit ja kaks maailmameistrivõistluste medalit. Ta on võitnud ka kaks maailma karikat ja saanud maailma karikasarjas 14 etapivõitu. Klaus Sulzenbacher oli esimene rahvusvahelisel tasemel läbi löönud Austria kahevõistleja ning arvatakse, et suuresti tänu temale on hiljem edukalt esile kerkinud Mario Stecher ja Felix Gottwald. Pärast sportlaskarjääri lõppu töötab ta füsioterapeudina Stamsis. 1988 Calgarys hõbemedal tavavõistluses (K-90/15 km) pronksmedal meeskonnavõistluses (K-90/3x10 km) 1992 Albertville'is pronksmedal tavavõistluses (K-120/15 km) pronksmedal meeskonnavõistluses (K-120/3x10 km) 1991 Val di Fiemmes maailmameister meeskonnavõistluses (K-90/3x10 km) hõbemedal tavavõistluses (K-90/15 km) 1984 Trondheimis pronksmedal tavavõistluses (K-90/15 km) Üldkarikas 1. koht: 1988, 1990 2. koht: 1989, 1991, 1992 Klaus Sulzenbacher osales kokku 59 maailma karikasarja etapil, millest poodiumile jõudis 31 korda ja neist 14 korral kõige kõrgemale astmele. Klaus Sulzenbacher FIS-i kodulehel (inglise)
Maie Kreegipuu

Maie Kreegipuu (sündinud 8. septembril 1950) on eesti kliiniline psühholoog. Ta töötab Jämejala psühhiaatriahaiglas ning on Tartu Ülikoolis kliinilise psühholoogia ja eetika (problemaatika psühholoogidele) lektor. Ta lõpetas Tartu Riikliku Ülikooli meditsiinipsühholoogina 1973. aastal, seejärel töötas Jämejala psühhiaatriahaiglas esialgu täiskoormusega, alates 1990. aastast osakoormusega. 1993. aastal kaitses ta magistrikraadi psühholoogias. Alates 2003 on ta riiklikult tunnustatud kohtupsühholoogia ekspert. 2004 sai ta kliinilise psühholoogi ja psühholoog-psühhoterapeudi kutse. Vaimse alaarengu probleemidega viis teda kokku töö Tartu Vaimse Tervise Hooldekeskuse käivitamisel ja arendamisel 1993–1995 ja Eesti Psühhosotsiaalse Rehabilitatsiooni Ühingus. Akadeemilist huvi intelligentsuse vastu rahuldas WAIS-III Eestisse adapteerimise töörühmas. Ta oli Eesti Psühholoogide Liidu president 1999–2001[viide?]. Ta tegutses kliinilise psühholoogi haridus- ja kutsestandardite väljatöötamisel ja juurutamisel. Tema erialased huvid on kognitiiv-käitumisteraapia, depressiooni ja ärevushäirete kognitiivsed mehhanismid, düsfunktsionaalsete hoiakute osa psüühikahäirete kujunemises ja selle hindamise meetodid, isiksushäirete hindamine struktureeritud intervjuuga, probleemilahenduse ja kehtestava käitumise meetodite kasutamine kognitiivses käitumisteraapias ning psühholoogide eetilised uskumused ja põhimõtted. Ta on avaldanud uurimusi kliinilisest psühholoogiast rahvusvahelistes väljaannetes. 2007 Tartu Ülikooli aumärk 2010 Tartu Ülikooli medal Jüri Allik. Intelligentsuse psühholoogia. Toimetajad Rene Mõttus, Jüri Allik, Anu Realo. Tartu Ülikooli Kirjastus 2011, lk. 9 Maie Kreegipuu. Isiksusepsühholoogia. Toimetanud Jüri Allik, Anu Realo, Kenn Konstabel. Tartu Ülikooli Kirjastus 2003, lk. 18. "Tartu Ülikooli aumärgi kavalerid". Tartu Ülikool. Vaadatud 8.12.2022. "Tartu Ülikooli medali kavalerid". Tartu Ülikool. Vaadatud 5.12.2022.
Lõuna-Keelingi saared

Lõuna-Keelingi saared on korallsaarte grupp, mis moodustab Kookossaarte lõunaossa jääva atolli. See koosneb umbes 26 saarest kogupindalaga 13,1 km2. Asustatud on ainult kaks saart, Home Island ja West Island.
Fred Børre Lundberg

Fred Børre Lundberg (sündinud 25. detsembril 1969 Bardus) on endine Norra kahevõistleja. Tema karjääri parimad aastad olid 1990. aastatel, kui ta oli üks maailma parimaid kahevõistlejaid. Lundberg esindas spordiklubi Bardu IL. Maailma karika võitis Lundberg hooajal 1990/1991. Samal aastal Val di Fiemmes toimunud 1991. aasta maailmameistrivõistlustel tuli ta tavavõistluses maailmameistriks. 1992. aasta olümpiamängudel Albertville'is võitis Lundberg koos Trond Einar Eldeni ja Knut Tore Apelandiga meeskonnavõistluses hõbemedali. Sama kordus ka aasta hiljem 1993. aasta MM-il Falunis. 1994. aasta OM-il Lillehammeris tuli Lundberg tavavõistluses olümpiavõitjaks ning sai meeskonnavõistluses koos Apelandi ja Bjarte Engen Vikiga hõbemedali. 1995. aasta MM-il Thunder Bays tuli ta teist korda tavavõistluse maailmameistriks ning oli koos Apelandi, Viki ja Halldor Skårdiga meeskonnavõistluses teine. Samas koosseisus tuli ta kaks aastat hiljem Trondheimis toimunud 1997. aasta maailmameistrivõistlustel meeskonnavõistluses maailmameistriks ning 1998. aasta olümpiamängudel Naganos olümpiavõitjaks. 1999. aasta MM-il Ramsaus sai ta koos Viki, Eldeni ja Kenneth Bråteniga meeskonnavõistluses hõbemedali. 1992 Albertville'is hõbemedal meeskonnavõistluses (K-120/3x10 km) 1994 Lillehammeris olümpiavõitja tavavõistluses (K-120/15 km) hõbemedal meeskonnavõistluses (K-120/3x10 km) 1998 Naganos olümpiavõitja meeskonnavõistluses (K-90/4x5 km) 1991 Val di Fiemmes maailmameister tavavõistluses (K-90/15 km) 1993 Falunis hõbemedal meeskonnavõistluses (K-90/3x10 km) 1995 Thunder Bays maailmameister tavavõistluses (K-90/15 km) hõbemedal meeskonnavõistluses (K-90/4x5 km) 1997 Trondheimis maailmameister meeskonnavõistluses (K-90/4x5 km) 1999 Ramsaus hõbemedal meeskonnavõistlus (K-90/4x5 km) Üldkarikas 1. koht: 1991 2. koht: 1993 3. koht: 1992, 1994 Fred Børre Lundberg osales kokku 93 maailma karikasarja etapil, millest poodiumile jõudis 29 korda ja neist 9 korral kõige kõrgemale astmele. Tema elukaaslane on Marit Bjørgen. Neil on kaks poega (sündinud 2015 ja 2019). https://sport.err.ee/923391/suusakuninganna-marit-bjorgen-sai-teist-korda-emaks Fred Børre Lundberg FIS-i kodulehel (inglise)
Knut Tore Apeland

Knut Tore Apeland (sündinud 11. detsembril 1968) on endine Norra kahevõistleja, kes võistles 1990. aastatel. Apeland võitis olümpiamängudel kaks hõbemedalit meeskonnavõistluses 1992. aastal Albertville'is ja 1994. aastal Lillehammeris. Lisaks on ta tulnud Norras toimunud maailmameistrivõistlustel maailmameistriks ja võitnud kaks hõbemedalit meeskonnavõistluses. Maailma karika võitis Apeland hooajal 1995/1996. Ta lõpetas oma sportlaskarjääri 2000. aasta kevadel. Norra meistrivõistlustel on täiskasvanute arvestuses kahevõistlusel saanud korra teise ja viis korda kolmanda koha. 1992 Albertville'is hõbemedal meeskonnavõistluses (K-120/3x10 km) 1994 Lillehammeris hõbemedal meeskonnavõistluses (K-120/3x10 km) 1993 Falunis hõbemedal meeskonnavõistluses (K-90/3x10 km) 1995 Thunder Bays hõbemedal meeskonnavõistluses (K-90/4x5 km) 1997 Trondheimis maailmameister meeskonnavõistluses (K9-0/4x5 km) Üldkarikas 1. koht: 1996 3. koht: 1990, 1995 Knut Tore Apeland FIS-i kodulehel (inglise)
Raudrohi

Raudrohi (Achillea) on korvõieliste sugukonda kuuluv mitmeaastaste rohttaimede, vahel poolpõõsaste perekond. Perekonda kuulub umbes 85–120 liiki. Eestis on levinuim harilik raudrohi. Raudrohud kasvavad Euroopas ja Aasia parasvöötmes. Mõni liik kasvab Põhja-Ameerikas. Euroopas levivad nad kuni põhjapolaarjooneni. Raudrohtudel on tavaliselt sakilised, karvased ja lõhnavad lehed. Kevadel kasvab risoomist välja lehekodarik, hiljem kasvab lehtede vahele 6–80 cm kõrgune sile või karvane vars. Varrel kasvavad harvad kitsad sulgjad vahelduvad lehed. Püstise varre otsas on suured lamedad õisikud, täpsemalt sarikad, mis koosnevad vähemalt 5, tavaliselt 15–75 väikesest õiest, mille läbimõõt on 2–3, vahel kuni 5 mm. Õied võivad olla valged, kollased, oranžid, roosad või punased. Hulk liike on ilutaimed. Viljaks on kahe haagikesega seemnised. Mõni raudrohuliik on ilutaim. Harilik raudrohi on ravimtaim, millel korjatakse ja seejärel kuivatatakse kas kogu taimi või siis üksnes õisikuid. Raudrohi sisaldab eeterlikke õlisid, parkaineid, flavonoide, kamprit, raudrohu ladinakeelse nime järgi nimetatud ahhilleiini, mineraalaineid, eriti kaaliumi, ja teisi aineid, mis on sageli kibeda maitsega. Värskeid võrseid ja lehti saab salatiks kasutada. Õisikuid saab kasutada näonaha hoolduseks ja selleks tehakse auruvanne. Hulk liblikaröövikuid sööb raudrohtu, sealjuures mõned perekondade Bucculatrix ja Coleophora liigid ei söö peale raudrohtude teisi taimi. Raudrohu ladinakeelne nimetus on tulnud vanakreeka mütoloogia tegelase Achilleuse järgi. "Iliases" kasutasid Achilleuse sõdurid raudrohtu haavade raviks. Eurypylos viis Achilleusele sõnumit, kui sai noolehaava jalga. Patroklos lõikas nooleotsa haavast välja, pesi kogu musta vere ära ja pani haavale purustatud raudrohtu, mis "Iliase" järgi võttis kogu valu ära ja sulges haava. Seda kunsti oli Patroklos õppinud Achilleuselt, kes omakorda oli seda õppinud Cheironilt, kõige targemalt kentaurilt. Achillea millefolium – harilik raudrohi (sage) Achillea nobilis – lõhnav raudrohi (haruldane tulnukas) Achillea ptarmica – võsa-raudrohi (paiguti) Achillea salicifolia – ida-raudrohi (paiguti) Miks raudrohi nimetati Achilleuse järgi (inglise keeles)
Chafarinase saared

Chafarinase saared (islas Chafarinas) on Vahemeres Maroko ranniku lähedal asuvad Hispaaniale kuuluvad saared. Kolme saare kogupindala on 0,525 km². Isla del Congreso 25,6 ha Isla Isabel II 15,3 ha Isla del Rey 11,6 ha Hispaania väed vallutasid saared 6. jaanuaril 1848. Isabel II saarel asub 190-meheline Hispaania sõjaväe garnison.
Voldemar Kolga

Voldemar Kolga (18. oktoober 1947 Kuressaare – 1. juuli 2021) oli eesti psühholoog. Ta lõpetas 1971. aastal Leningradi Riikliku Ülikooli. 1979. aastast töötas Tallinna Pedagoogilise Instituudi õppejõuna, 1993. aastast Tallinna Pedagoogikaülikooli professorina. Ta oli Akadeemia Nord isiksuse- ja arengupsühholoogia instituudi korraline professor ning psühholoogia- ja kommunikatsiooniteaduskonna dekaan. Ta oli Tallinna Ülikooli emeriitprofessor.[viide?] Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskondliku arengu pärast. 2003. aastal sattus Kolga skandaali, kui katsus ja suudles telesaates Riho Rõõmuse elukaaslase Marje Hansari rindu. "Mina metamorfoosid. Postmodernne perspektiiv" (Kirjastus Akadeemia Nord 2008) "Ebatraditsioonilist tööd tegevad naised on eluga rohkem rahul", Tarbija24 2. märts 2007 "Virginia tapatöö õppetunnid", Ärileht 19. aprill 2007 "Kurja aheldamine", Eesti Ekspress 19. juuli 2007 "Miks vaatan muu­keelset televisiooni?", Maaleht 19. juuli 2007 "Heledam kui tuhat päikest", Eesti Ekspress 4. oktoober 2007 "On ju ametnik inimene...", Maaleht 21. november 2007 "Hirmufaktor" EPL, 12. jaanuar 2009 Konformism ja isemõtlemine EPL, 16. veebruar 2009 Usalduse loits EPL.ee, 3. juuni 2009 Pöördumine Postimehes. "Voldemar Kolga sai ema käest võõra naise rindade suudlemise eest pragada".
Dielektriline vastuvõtlikkus

Dielektriline vastuvõtlikkus on füüsikaline suurus, mis iseloomustab dielektrilise keskkonna võimet elektriväljas polariseeruda. Vastavalt dielektriline vastuvõtlikkus χ e {\displaystyle \chi _{\text{e}}} avaldub kui võrdetegur keskkonna polarisatsiooni P → {\displaystyle {\vec {P}}} ja elektrivälja tugevuse E → {\displaystyle {\vec {E}}} vahel. SI-süsteemis esitatakse see seos kujul P → = χ e ε 0 E → {\displaystyle {\vec {P}}=\chi _{\text{e}}\varepsilon _{0}{\vec {E}}} kus ε 0 {\displaystyle \varepsilon _{0}} on elektriline konstant (vaakumi dielektriline läbitavus). Eeldatakse, et dielektriku koste on lineaarne, mis on enamasti põhjendatud, sest mikroskoopilised väljatugevused atomaarsel tasandil on oluliselt suuremad võrreldes tüüpiliste makroskoopiliste väljatugevustega. Dielektriline vastuvõtlikkus on omakorda seotud keskkonna suhtelise dielektrilise läbitavusega εr ε r = 1 + χ e {\displaystyle \varepsilon _{\text{r}}=1+\chi _{\text{e}}} Üldjuhul χ e {\displaystyle \chi _{\text{e}}} ja ε r {\textstyle \varepsilon _{\text{r}}} on tensorid, aga isotroopse keskkonna puhul on tegemist skalaarsete suurustega. Dielektriline läbitavus Magnetiline vastuvõtlikkus
Trond-Arne Bredesen

Trond-Arne Bredesen (sündinud 4. veebruaril 1967) on endine Norra kahevõistleja. Bredesen võitis neli medalit maailmameistrivõistlustelt. Olümpiamängudel jäi tema parimaks tulemuseks Calgarys 1988. aasta OM-il tavavõistluses saadud 11. koht. Maailma karika võitis Bredesen hooajal 1988–1989. 1987 Oberstdorfis hõbemedal tavavõistluses (K-90/15 km) hõbemedal meeskonnavõistluses (K-90/3x10 km) 1989 Lahtis maailmameister meeskonnavõistluses (K-90/3x10 km) pronksmedal tavavõistluses (K-90/15 km) 1986 Lake Placidis juunioride maailmameister meeskonnavõistluses (K-90/3x5 km) 1987 Asiagos hõbemedal tavavõistluses (K-90/15 km) hõbemedal meeskonnavõistluses (K-90/3x5 km) Üldkarikas 1. koht: 1989 Trond-Arne Bredesen FIS-i kodulehel (inglise)
Oonan

Oonan (heebrea אוֹנָן) on Piiblis Juuda teine poeg. Kui Jahve oli tapnud Juuda esimese poja Eeri, pidi Oonan magama Eeri lese Taamariga. Kuna sellest ühendusest sündinud last oleks peetud Eeri lapseks, katkestas Oonan suguühte ja lasi oma spermal maha voolata. Jumalale see ei meeldinud ja ta tappis Oonani. Oonani lugu on kirjeldatud Esimeses Moosese raamatus 38:4-10. Oonani lugu on kristlased kasutanud masturbeerimise (onanismi) ja coitus interruptus'e keelustamise põhjendusena.
Hoia Eesti Merd

Hoia Eesti Merd (HEM) on mittetulunduslik organisatsioon, mis asutati 9. mail 1993. Ühenduse peaülesanne on kaitsta Eesti merd, saari, rannaalasid ja siseveekogusid ning tagada nende looduslik tasakaal ja omanäolisus. Ühendus teeb koostööd teiste riikide samasihiliste ühendustega, näiteks Soome ühendusega Pidä Saaristo Siistinä. HEM on assotsieerunud Rahvusvaheline Keskkonnakoolituse Fondiga (FEE), millega koostöös toimub muu hulgas Rahvusvahelise Sinilipu Liikumine ja ökokoolide tegutsemine. Organisatsiooni esimees oli aastatel 1993–2002 Arnold Rüütel, pärast seda oli organisatsiooni president Villu Reiljan. MTÜ juhatuses on neli liiget: Jaan Manitski (aastast 2009), Rein Leipalu (sündinud 1959, juhatuses aastast 2013), Tiit Pruuli (aastast 2013) ja Ado Tikerpäe (sündinud 1953, juhatuses aastast 2017). MTÜ juhatuse liikmed, teatmik.ee Koduleht
Järta

Järta on karstijärve nõgu. See nimetus on levinud Märjamaal, kus asub ka Märjamaa järtade maastikukaitseala. Eesmine järta Kaunismaa järta Tagumine järta (ka Tagajärta) Tammiäärne järta
Batna

Batna (araabia باتنة; berberi ) on linn Alžeerias, Batna provintsi keskus. Asub sisemaal. Linnast 40 km idas asuvad Timgadi varemed. 1844. aastal rajati sinna Prantsusmaa sõjaline tugipunkt. 1848 tekkis tugipunkti juurde asula, mis kandis nime Nouvelle Lambese. 1849. aastal sai asula praeguse nime. Linnas asub Batna ülikool. http://www.algeria.com/cities/batna/
Tartu Ülikooli Eesti mereinstituut

Tartu Ülikooli Eesti mereinstituut on Tartu Ülikooli struktuuriüksus. Mereinstituut tegeleb eeskätt Läänemere ökosüsteemide ja funktsioneerimise uurimise ja selgitamisega, selles leiduvate veeorganismide ja -keskkonna seisundi hindamise ja prognoosimisega, samuti keskendutakse mereelustiku ratsionaalse kasutamise tagamisele ja bioloogilise mitmekesisuse kaitsele. Instituut koosneb viiest osakonnast koos nelja laboriga ja Kalanduse teabekeskusega. Välitöid viiakse regulaarselt läbi kuues välibaasis (Pärnu, Praaga, Matsalu, Kihnu, Käsmu, Kõiguste). 3. märtsil 1992 loodi Eesti Kalandusinstituudi ning Eesti Teaduste Akadeemia Ökoloogia ja Mereuuringute Instituudi üksuste baasil Eesti Mereinstituut. 1996. aastal muudeti see Keskkonnaministeeriumi teadusasutuseks. Alates 2000. aastast on Eesti mereinstituut Tartu Ülikooli koosseisus. Alates 2008. aastast oli instituut Tartu Ülikooli loodus- ja tehnoloogiateaduskonna instituut (varem bioloogia- ja geograafiateaduskonna instituut). Pärast Tartu Ülikooli struktuurireformi kuulub instituut alates 1. jaanuarist 2016 Tartu Ülikooli loodus- ja täppisteaduste valdkonna koosseisu. Eesti mereinstituut teeb koostööd mitme välisorganisatsiooniga. Aastast 1994, mil Eesti sai Rahvusvahelise Mereuurimise Nõukogu (ICES) täisliikmeks, viiakse läbi mitmeid ICESi koordineeritud tegevuskavasid. Samuti on koopereeritud HELCOMi, Läänemere Bioloogide Assotsiatsiooni jmt. Eesti mereinstituudi raamatukogu Pärnu lootsitorn TÜ Eesti mereinstituut. Tartu Ülikooli veebisait. Koduleht
Kenneth Bråten

Kenneth Braaten (sündinud 24. septembril 1974 Moi Ronas) on Norra kahevõistleja, kes võistles rahvusvahelisel tasemel aastatel 1995–2005. Braaten tuli 1998. aasta olümpiamängudel Naganos meeskonnavõistluses olümpiavõitjaks. Ta on võitnud kaks medalit ka maailmameistrivõistlustel meeskonnavõistluses: 1999. aastal Ramsaus hõbemedali ja 2001. aastalLahtis kuldmedali. 1998 Naganos olümpiavõitja meeskonnavõistluses (K-90/4x5 km) 1999 Ramsaus hõbemedal meeskonnavõistluses (K-90/4x5 km) 2001 Lahtis maailmameister meeskonnavõistluses (K-90/4x5 km) Kenneth Bråten osales kokku 78 maailma karikasarja etapil, millest poodiumile jõudis 6 korda ja neist 1 korral kõige kõrgemale astmele. Kenneth Bråten FIS-i kodulehel (inglise)
Elbasan

Elbasan on linn Albaanias, Elbasani maakonna halduskeskus. Asub sisemaal Shkumbini jõe ääres. Elbasan on üks Albaania suurimaid linnu. http://www.elbasani.gov.al/
Jo-Wilfried Tsonga

Jo-Wilfried Tsonga (sündinud 17. aprillil 1985) on Prantsusmaa tennisist. Seisuga 6. aprill 2008 on Jo-Wilfried Tsonga ATP edetabelis 12. kohal, mis on ka tema senise karjääri kõrgeim koht. 2008. aasta Austraalia lahtistel meistrivõistlustel võitles Tsonga end finaali alistades poolfinaalis Rafael Nadali 6:2, 6:3, 6:2. Finaalis jäi ta alla Novak Đokovićile tulemusega 6:4, 4:6, 3:6, 6:7 (2). Ametlik koduleht
Priitpuri

Priitpuri (inglise keeles spritsail) on väike nelinurkne põik- või pikipuri. Põikpuri võeti kasutusele 16. sajandil ladinapurjestusega karavellidel. Põikpuri kinnitati raa külge allpool pukspriiti. Priitpurje topseil oli ühesugune põikipurjega, mida kinnitati raa külge lühikeses mastis pukspriidi otsas ja tema soodid olid ühendatud purje raanukkadega. Need purjed pidid olema vastukaaluks laeva põhipurjestusele. Selline eespurjestus karavellidel võeti kasutusele olemasolevatel andmetel 1600. aastal, kuid juba 1705. aastal oli asendati eespurjed kliivri ja taakseili vastu, milliste ülesanne oli sama, kuid mis olid märksa lihtsamad käsitleda. Nelinurkne pikipuri on diagonaalis kinnitatud puust peele ehk priidi külge. Priidi nokk kinnitub purje piiginurgas aga kand toetub masti krae juures trosstropile, kus on kinnitatud ka purje halsinurk. Purje eesliik ja mastinurk on paikselt kinnitatud masti külge. Jalgliik on kinnitamata, poomi ega kahvlit ei ole. Soodinurka hoiavad soodid purje tuulde seadmiseks.1550. aasta paiku, kui ladinapurjestust hakati vahetama raapurjestuse vastu, asetati pikipuri besaanmasti pikipurjeks.100 aastat hiljem asendati juba kahvelpurjega. Priitpurjed olid 17. sajandist kasutusel põhiliselt vaid väiksemates laevades, mida kasutati kalalaevadena ja rannakaubaveos Mustal merel, Vahemerel ja Lähis-Idas. Nüüdisajal on priitpuri kasutusel vaid purjepaatidel.
Armastusega Venemaalt

"Armastusega Venemaalt" on teine Bondi-film, mis valmis 1963. aastal. Terroriorganisatsioon SPECTRE kavatseb varastada salajase kodeerimisseadme Lektor, mille abil pääseks ligi Venemaa riigisaladustele. Et maailmakord pahade tahtele ei alluks, peab Briti salaluure agent James Bond (Sean Connery) selle seadme esimesena leidma. Kuid üritades vastaspoolde sisse sulanduda, taipab Bond peagi, et teda on juhatatud otse lõksu.
Avaliku sektori ökonoomika

Avaliku sektori ökonoomika (inglise keeles public economics) on majandusteaduse haru, mis uurib avaliku sektori kulude, maksustamise ja majandusagentide (kodumajapidamise, firmade ja valitsuse) vahelisi suhteid.
Ben Gordon

Benjamin Ashenafi Gordon (sündinud 4. aprillil 1983) on endine elukutseline korvpallur, kes mängis korvpalliliigas NBA kokku 11 hooaega Chicago Bullsi, Detroit Pistonsi, Charlotte Bobcatsi ja Orlando Magicu eest. Ben Gordon sündis Inglismaal Londonis, tema mõlemad vanemad on jamaicalased. Juba lapsena kolis Gordon perega Ameerika Ühendriikidesse ja kasvas üles New Yorgi osariigis Mount Vernoni linnas. Gordon mängis keskkoolikorvpalli Mount Vernon Knightsi eest ja juhtis meeskonna 2000. aastal New Yorgi osariigi meistriks. Ülikoolikorvpalli mängis Gordon Connecticuti Ülikoolis, aidates meeskonna 2004. aastal NCAA finalturniiri võitjaks. 2004. aasta NBA draft'ist valis Gordoni kolmandana Chicago Bulls. Debüüthooajal jäi pingilt sekkunud Gordoni arvele keskmiselt 24 minutiga 15,1 punkti, 2,6 lauapalli ja 2 resultatiivset söötu mängus. 2004/05. hooajal 47 mängu võitnud Bulls pääses pärast Michael Jordani lahkumist 1998. aastal esmakordselt taas väljalangemismängudele. Gordon valiti seejuures NBA parimaks vahetusmängijaks ja uustulnukate sümboolsesse viisikusse. 14. aprillil 2006. aastal tegi Gordon mälestusväärse mängu Washington Wizardsi vastu, kui tabas kõik üheksa teele saadetud kolmepunktiviset. 2007. aasta 4. märtsil püstitas Gordon oma karjääri punktirekordi, kui tema 48 punkti toel alistati lisaajal Milwaukee Bucks 126:121. Hooaeg 2006/07 oli ka Gordoni karjääri parim - kõik 82 kohtumist kaasa teinud tagamängija viskas keskmiselt 21,4 punkti mängus. Gordoni karjääri keskmisteks näitajateks kujunesid 14,9 punkti, 2,5 lauapalli ja 2,5 resultatiivset söötu mängus. NBA parim vahetusmängija (2005) NBA uustulnukate sümboolne esiviisik (2005) NCAA meister (2004) Karjääri keskmised Hooaeg Klubi G GS MPG FG% 3P% FT% RPG APG SPG PPG 04/05 CHI 82 3 24,4 .411 .405 .863 2,6 2,0 0,6 15,1 05/06 CHI 80 47 31,0 .422 .435 .787 2,7 3,0 0,9 16,9 06/07 CHI 82 51 33,0 .455 .413 .864 3,1 3,6 0,8 21,4 07/08 CHI 72 27 31,8 .434 .410 .908 3,1 3,0 0,8 18,6 08/09 CHI 82 76 36,6 .455 .410 .864 3,5 3,4 0,9 20,7 09/10 DET 62 17 27,9 .416 .321 .861 1,9 2,7 0,8 13,8 10/11 DET 82 27 26,0 .440 .402 .850 2,4 2,1 0,6 11,2 11/12 DET 52 21 26,9 .442 .429 .860 2,3 2,4 0,7 12,5 12/13 CHA 75 0 20,8 .408 .387 .843 1,7 1,9 0,5 11,2 13/14 CHA 19 0 14,7 .343 .276 .810 1,4 1,1 0,5 5,2 14/15 ORL 56 0 14,1 .437 .361 .836 1,1 0,9 0,3 6,2 Karjäär 744 269 27,4 .432 .401 .857 2,5 2,5 0,7 14,9 Gordon on esindanud Suurbritannia korvpallikoondist EuroBasket 2017 kvalifikatsiooniturniiril, kus tõi meeskonna kasuks keskmiselt 9,2 punkti, 4,2 lauapalli ja 3,3 korvisöötu mängus. Ben Gordon – NBA.com Ben Gordon – Basketball-Reference.com
LT vz.38

LT vz.38 (LT-38) ehk PzKpfw 38(t) (Panzerkampfwagen 38(t)), kui ka Panzer 38(t) olid Tšehhoslovakkias sakslaste poolt laialdaselt kasutatud ja edasiarendatud kergetank. Saksa armee kasutas ka indeksit SdKfz.140. TNHP – eksportversioon Iraani LTP – eksportversioon Peruusse LTH – eksportversioon Šveitsi LT vz. 38 – Tšehhoslovakkia armee tarbeks ehitatud tank Strv m/41 – Rootsis litsentsi alusel toodetud tank Sav m/43 – Rootsis TNH baasil litsentsi alusel toodetud liikursuurtükk PzKpfw 38(t) A-G – TNH baasil Saksamaal toodetud modifikatsioonid PzKpfw 38(t) Ausf S – Sakslaste toodetud eksportversioon Rootsi SdKfz 138 Marder III – 75mm suurtükiga relvastatud liikursuurtükk SdKfz 139 Marder III – Nõukogude päritolu 76,2mm suurtükiga relvastatud liikursuurtükk SdKfz 138/1 Grille – 150mm haubitsaga relvastatud liikursuurtükk SdKfz 140 Flakpanzer 38(t) – 20mm õhutõrjekahuriga relvastatud õhutõrje masin SdKfz 140/1 – luuretank SdKfz 141/1 – 20mm kahuriga relvastatud luuretank Jagdpanzer 38(t) Hetzer – 75mm suurtükiga varustatud tankihävitaja G-13 – Šveitsi versioon Hetzerist peale Teist maailmasõda Tšehhoslovakkia Saksamaa Slovakkia Šveits Iran Rootsi Rumeenia Ungari Panzerkampfwagen 38(t) Achtung Panzer! inglise keeles